ПРОТОКОЛ № 11

от заседание на Комисия „Дисциплинарна дейност и
взаимодействие с Инспектората към Висшия съдебен съвет“
към съдийската колегия на Висшия съдебен съвет,
проведено на 27 май 2022 г.

Днес, 27 май 2022 г., петък, от 16:45 ч., в сградата на Висшия съдебен съвет, се проведе заседание на Комисия „Дисциплинарна дейност и взаимодействие с ИВСС“ към съдийската колегия на ВСС в състав:

ПРЕДСЕДАТЕЛ:	АТАНАСКА ДИШЕВА 	
ЧЛЕНОВЕ:

	СЕВДАЛИН МАВРОВ
ЦВЕТИНКА ПАШКУНОВА
	
От администрацията на ВСС:

Деница Захариева – началник отдел „Дисциплинарни производства“ в дирекция „Правна“ – АВСС

Заседанието протече при следния дневен ред:

1. Предложение с рег. индекс № ВСС-7750/17.05.2022 г. от административния ръководител на Софийски градски съд за продължаване на дисциплинарното производство, образувано срещу Рени Коджабашева – съдия в Софийски градски съд, и налагане на дисциплинарно наказание.

1. ОТНОСНО: Предложение с рег. индекс № ВСС-7750/17.05.2022 г. от административния ръководител на Софийски градски съд за продължаване на дисциплинарното производство, образувано срещу Рени Коджабашева – съдия в Софийски градски съд, и налагане на дисциплинарно наказание.
След проведено гласуване,
КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВСС
Р Е Ш И:

Предлага на съдийската колегия на ВСС:
1.1. На основание чл. 316, ал. 2 от Закона за съдебната власт, да укаже на административния ръководител на Софийски градски съд, че в едноседмичен срок от получаване на съобщението, следва да отстрани недостатъците в направеното предложение, като уточни дали в приложените справки в графа „проведено“ е вписана датата, на която съответното дело е обявено за решаване, респ. да посочи по всяко едно от делата, по които твърди, че са допуснати дисциплинарни нарушения от страна на съдия Рени Коджабашева, датата, на която е обявено за решаване, както и да посочи какъв е срока на допуснатото забавяне/непроизнасяне със съответен съдебен акт (изчислен по дни, месеци, години) към датата на образуване на дисциплинарното производство.

1.2. Да уведоми административния ръководител на Софийски градски съд, че при неизпълнение в срок на дадените указания производството ще бъде прекратено.

				ПРЕДСЕДАТЕЛ НА КОМИСИЯ
				„ДИСЦИПЛИНАРНА ДЕЙНОСТ И
				ВЗАИМОДЕЙСТВИЕ С ИВСС“ КЪМ
				СЪДИЙСКАТА КОЛЕГИЯ НА ВСС: /П/

АТАНАСКА ДИШЕВА